open-index/open-wikipedia-markdown huggingface dataset:
RN Muzio Attendolo (1934)

**RN Muzio Attendolo** () oli Italian kuninkaallisen laivaston Montecuccoli-luokan kevyt risteilijä toisessa maailmansodassa. Yhdysvaltain maavoimien lentojoukkojen lentokoneet upottivat 4. joulukuuta 1942 aluksen Napolin satamaan. Hylky nostettiin sodan päätyttyä, mutta se todettiin korjauskelvottomaksi ja romutettiin.

## Valmistus

Alus tilattiin Triestestä Cantieri Riuniti dell'Adriaticolta, missä köli laskettiin 10. huhtikuuta 1931. Alus laskettiin vesille 9. syyskuuta 1934 ja valmistui 7. elokuuta 1935.

## Palvelus
Koeajojen päätyttyä 6. syyskuuta 1933 alus liitettiin 2. laivueen 7. risteilijäviirikköön, jossa se edelleen oli toisen maailmansodan alkaessa. Se suojasi saattueita sekä osallistui viirikkönsä mukana Calabrian taisteluun. Se siirrettiin 3. joulukuuta suojaamaan Albaniaan matkanneita saattueita ja 9. joulukuuta alus liitettiin 8. risteilijäviirikköön.

Alus kuljetti 23. joulukuuta kolme mustapaitapataljoonaa Valonaan. Se palasi 9. helmikuuta 1941 7. risteilijäviirikköön, jonka mukana alus teki miinoitusmatkoja muun muassa huhtikuussa Cape Bonin, kesäkuussa Tripolin edustalle ja heinäkuussa Sisilian kapeikkoon. Se liitettiin 21. elokuuta uudelleen 8. risteilijäviirikköön, jonka mukana se yritti 22.-28. elokuuta estää liittoutuneiden operaation Mincemeatin toteuttamisen sekä syyskuussa operaatio Halberdin estämiseen.

*Muzio Attendolo* siirrettiin 3. lokakuuta jälleen takaisin 7. risteilijäviirikköön suojaamaan Pohjois-Afrikkaan matkanneita saattueita. Tässä tehtävässä ollessaan se osallistui ensimmäiseen Syrtin lahden taisteluun. Alus jatkoi 1942 samoissa tehtävissä, kunnes osallistuessaan elokuussa operaatio Pedestalin torjuntaan siihen osui Britannian kuninkaallisen laivaston sukellusveneen *[[HMS Upright]]in* laukaisema torpedo Aeolian saaristossa. Osuma katkaisi aluksen keulan, mutta siitä huolimatta se kykeni palaamaan Messinaan.

Alukselle tehtiin tarvittavat tilapäiskorjaukset, jotta se kyettiin siirtämään Napoliin. Alus siirrettiin 6. syyskuuta telakalle, missä se tuhoutui 4. joulukuuta Yhdysvaltain ilmahyökkäyksessä.  Hylky nostettiin sodan päätyttyä, jolloin suunnitelmana oli korjata se ilmatorjuntaristeilijäksi. Suunnitelmasta kuitenkin luovuttiin ja hylky romutettiin.

## Lähteet
*
*

### Viitteet
Hunningolla

**Hunningolla** on Erin Anttilan soolouran ensimmäinen albumi. Se julkaistiin 25. toukokuuta 2011 tekijänimellä Erin. Albumin ensimmäinen single ”Vanha nainen hunningolla” ilmestyi 31. tammikuuta 2011. Albumi debytoi Suomen virallisen listan sijalla neljä. 

Lähes kaikki albumin kappaleet ovat Erinin säveltämiä ja sanoittamia. Albumia on myyty yhteensä yli 45&nbsp;000 kappaletta, eli tuplaplatinalevyn verran. Albumi oli 48 viikkoa Suomen virallisella listalla viikkoon 20/2012 asti, jonka jälkeen levy siirtyi mid-price listalle, jossa se on ollut yli 40 viikkoa kymmenen myydyimmät albumin joukossa. Parhaimmillaan sijalla 1.

## Kappaleet
Kaikki kappaleet kirjoittanut Erin Anttila, ellei toisin mainittu.

#
#
#
#
#
#
#
#
#
#
#

## Singlet
### Vanha nainen hunningolla
”Vanha nainen hunningolla” julkaistiin tammikuun 2011 lopussa. Se debytoi Suomen virallisella singlelistalla sijalla 8, joka jäi toistaiseksi sen parhaaksi sijaksi. Kappaleelle on kuvattu musiikkivideo, joka julkaistiin 11. toukokuuta 2011 ensiksi Iltalehden sivuilla ja seuraavana päivänä Youtube-palvelussa. ”Vanha nainen hunningolla” -kappaleen korkein sijoitus latauslistalla on sijalla 7. Kappaletta on myyty 6008 eli kultalevyn verran vuonna 2011.

### Popeda
Levyn toinen single ”Popeda” julkaistiin 23. toukokuuta albumin julkaisun yhteydessä.

### Vanha sydän
Albumin kolmas single ”Vanha sydän” lähetettiin radioille lokakuussa ja sen radio ensisoitto tapahtui NRJ:n Hitti vai Huti? -äänestyksessä 10. lokakuuta 2011.

### On elämä laina
Albumin päätösraita julkaistiin singlenä alkuvuodesta 2012. Kappale nousi parhaimmillaan radioiden soittomääriä mittaavan Music Control listan kuudenneksi.

## Tekijät
* Erin Anttila – laulu, kitara, taustalaulu
* Eppu Kosonen – rummut (kappale 10)
* Marko Timonen – rummut (muut kappaleet)
* Eeva Koivusalo – basso
* Vesa Anttila – kitarat, kieli- ja kosketinsoittimet
* Suvi Vainio – piano
* Ville Riippa – kosketinsoittimet (kappaleet 1-3, 8, 10 ja 11)
* Veera Perkola – sello
* Kukka Lehto – viulu
* Petri Puolitaival – baritonisaksofoni
* Markus Larjomaa – pasuuna
* Marko Kiviniemi – trumpetti
* Mika Kuokkanen – taustalaulu
* Pauli Saastamoinen – masteroija
* Eppu Kosonen – miksaaja (kappaleet 6, 9, 10)
* Jani Lagerström – miksaaja (kappaleet 1–5, 7–8 ja 11)
* Suvi Vainio, Vesa Anttila – tuottajat, äänittäjät
* Anna Salmisalo – valokuvat, kannen suunnittelu

## Arvostelut
* Soundi: 

## Lähteet
Muhammad ibn Idris

**Muhammad ibn Idris** oli Keski-Marokkoa hallitsevan Idrisidi-dynastian kolmas kuningas vuosina 828-36. Hän seurasi isäänsä Idris II:ta kuninkaana, mutta vallan jakaminen kaikkien veljien kesken pirstoi valtakunnan alustavan yhtenäisyyden. Muhammedin hallituskaudella hänen pääkaupungistaan Fèsistä kasvoi alueen kaupallinen keskus.

Kun Azmorin Isa hyökkäsi Muhammadin kimppuun, tämä pyysi veljeltään Quasimilta apua, jota ei kuitenkaan saanut. Quasimin kieltäydyttyä toinen veli Umar löi azmorilaisten joukot ja tämän jälkeen rankaisi veljeään Quasimia. Umar kuoli 835 ja seuraavana vuonna kuoli Muhammad, joka oli ennen kuolemaansa saanut 9-vuotiaan poikansa Ali ibn Muhammadin julistettua kruununperijäksi. Umar kasvatti valtaansa ja liitti Quasimin valtakunnan omaansa. 70 vuotta myöhemmin Umarin jälkeläinen Yahya ibn Idris ibn Umar tuli alueen hallitsijaksi.

## Lähteet
*
*

### Viitteet
Lankuttaminen

**Lankuttaminen** ( tai *lying down game*) on internetin kautta leviävä ilmiö, meemi, joka tarkoittaa makaamista mahallaan kädet sivuilla  odottamattomissa julkisissa paikoissa. Yleensä tämä tapahtuma valokuvataan ja jaetaan sosiaalisessa mediassa.

Harrastus alkoi Englannissa *lying down game* -nimisenä jo vuonna 2000, mutta levisi villitykseksi 2009.  Samoin lankuttamisesta tuli vuoden 2010 lopulla suosittu harrastus Australiassa, jossa siitä käytetään termiä *planking*. 

Lankuttaja asettuu päinmakuulle varpaat alustaa vasten ja kädet sivuilla kämmenet kylkiä vasten. Suoritus on sitä onnistuneempi, mitä epätodennäköisempi ja julkisempi tapahtumapaikka on ja mitä enemmän väkeä suoritukseen osallistuu. Tyypillisiä lankuttamispaikkoja ovat esimerkiksi kaiteet.

Ilmiö sai lisähuomiota, kun australialainen nuori mies kuoli toukokuussa 2011 pudotessaan maahan seitsemännestä kerroksesta lankutettuaan parvekkeen kaiteella.

## Muut versiot
***Pöllöily** (*owling*): Lankuttamisen tapaan henkilö poseeraa eri paikoissa pöllömäisissä asennoissa.
***Batmanning**: Nimensä mukaisesti tässä lankuttamisen muodossa roikutaan lepakkomaisesti ylösalaisin suorassa asennossa.
***Pottering**: Kuvattava kohde näyttää lentävän ilmassa, luuta jalkojen välissä. Nimi viittaa Harry Potteriin. 
***Päälankutus**: Kuvattava seisoo päällään. 
***Tebowing**: Kuvattava kohde on polviasennossa ja nyrkkiotsalla imitoimassa amerikkalaisen jalkapallon pelaajan Tim Tebow'n rukousasentoa.

## Lähteet

## Aiheesta muualla

*The lying down game. Facebook.
Ali ibn Muhammad

**Ali ibn Muhammad** oli Keski-Marokkoa hallinneen Idrisidi-dynastian neljäs kuningas vuosina 836–848. Hän seurasi isäänsä Muhammad ibn Idrisia kuninkaana vain yhdeksänvuotiaana. Alin hallituskausi oli rauhan aikaa. Hän hallitsi hovipuolueen tuella ja ennen kuolemaansa nimitti veljensä Yahya ibn Muhammadin seuraajakseen.

## Lähteet
*
*

### Viitteet
Tasavaltalaisuus

**Tasavaltalaisuus** eli **republikanismi** on poliittinen aate, joka kannattaa tasavaltaa monarkian sijasta. Monarkismin vastaisuuden lisäksi tasavaltalaisuus (lat. *res publica* ’yhteiset asiat’) painottaa julkisen toiminnan suosimista yksityisen toiminnan sijaan, kansan valtaa, sekä kansalaishyveitä, kuten valtiohenkisyyttä, kunniaa ja isänmaallisuutta.

Tasavaltalaisuudessa korostetaan kansalaisvapauksia ja kansalaisten suojaa mielivaltaista ja tyrannimaista hallintoa vastaan. Siinä korostetaan aktiivista kansalaisuutta eli kansalaisten täydellistä ja aktiivista osallistumista julkiseen ja poliittiseen elämään. Samalla tasavaltalaisuus torjuu vapauden käsittämisen yksityisyydeksi ja puuttumattomuudeksi. Tasavaltalaisuutta on joskus käytetty oikeuttamaan hallinnon vastuiden laajentamista.

Tasavaltalaisuuden juuret ovat Rooman tasavallassa, missä jo Cicero (106–43 eaa.) puolusti sekahallintoa. Renessanssin Italiassa tasavaltalaisuudesta tuli kaupunkivaltioiden hallinnon malli. Uusia muotoja tasavaltalaisuus sai Englannin, Yhdysvaltain ja Ranskan vallankumouksissa.

Tasavaltalaisuuden institutionaalinen painopiste on vaihdellut aikojen kuluessa. Klassinen tasavaltalaisuus tarkoitti hallintoa, joka yhdistelee monarkiaa, aristokratiaa ja demokratiaa. Yhdysvaltain ja Ranskan vallankumousten jälkeen tasavaltalaisuutta alettiin soveltaa maanlaajuisesti eikä enää vain paikallisesti, mikä johti Yhdysvalloissa federalismiin ja vallanjakoon, ja Ranskassa radikaaliin demokratiaan ja ”yleiseen tahtoon”.

## Katso myös
* Espanjan toinen tasavalta
* Rojalismi

## Lähteet
Gudmund Storlien

**Gudmund Storlien** (s. 4. heinäkuuta 1990 Hamar) on norjalainen yhdistetyn hiihtäjä. Hän edustaa seuratasolla MjøsSki-seuraa.

Nuorten maailmanmestaruuskilpailuissa Storlien on saavuttanut yhden joukkuekullan ja yhden joukkuehopean lisäksi henkilökohtaisen hopean ja pronssin.

Yhdistetyn maailmancupissa Storlien kilpaili ensimmäisen kerran 6. joulukuuta 2008 Trondheimissa. Ensimmäiset maailmancupin pisteensä hän saavutti Kuusamossa marraskuussa 2010 oltuaan 22:s. Parhaimmillaan hän on sijoittunut maailmancupin kilpailussa 15:nneksi Lahdessa maaliskuussa 2011.

## Lähteet
Antigua ja Barbudan jalkapallomaajoukkue

**Antiguan ja Barbudan jalkapallomaajoukkue** on joukkue, joka edustaa Antigua ja Barbudaa kansainvälisissä otteluissa. Maajoukkuetta hallinnoi Antiguan ja Barbudan jalkapalloliitto. Antigua ja Barbuda kuuluu CONCACAFiin. Joukkue ei ole koskaan selviytynyt maailmanmestaruuskilpailuihin tai CONCACAF Gold Cupiin. Paras sijoitus on Karibian Cupin neljäs sija vuodelta 1998. Joukkue on ollut korkeimmillaan FIFA-rankingissa sijalla 70 lokakuussa 2014 ja alimmillaan sijalla 170 helmikuussa 2004.

## Lähteet

## Aiheesta muualla
*Joukkue National Football Teams sivustolla
Angelo Iachino

**Angelo Iachino** (4. huhtikuuta 1889, Sanremo, Liguria – 3. joulukuuta 1976) oli Italian Kuninkaallisen laivaston amiraali toisessa maailmansodassa.

Iachino kirjoittautui 1904 Livornossa laivastoakatemiaan, josta hän valmistui vuonna 1907. Ensimmäisessä maailmansodassa hän palveli torpedoveneissä ja hänet palkittiin marraskuussa 1918 rohkeudesta taistelussa. Vuosina 1923-1928 Iachino palveli Italian Kiinan lähetystössä laivastoattaseana, mistä hän palasi laivastoon. Oletettavasti hän palveli ensin hävittäjillä ja myöhemmin 1930-luvun alussa risteilijöillä. Espanjan sisällissodassa hän komensi kahden kevyen risteilijän muodostamaa laivasto-osastoa. Hän osallistui laivoineen myös Albanian miehitykseen huhtikuussa 1939.

Toisessa maailmansodassa hän komensi risteilijäviirikköä Spartiventon taistelussa 1940 ja Taranton taistelun jälkeen hänet ylennettiin vara-amiraaliksi ja määrättiin laivastonkomentajaksi. Hän johti laivastoa Matapanin taistelussa maaliskuussa 1941, Syrtinlahden taistelussa joulukuussa 1941 ja Syrtinlahden toisessa taistelussa maaliskuussa 1942.

Carlo Bergamini vapautti hänet komentajan tehtävistä 5. huhtikuuta 1943. Hän jäi eläkkeelle 1954 laivaston amiraalina. Hän oli aloittanut kirjoittamisen 1946, mitä hän jatkoi eläkkeelle jäätyään. Iachino kuoli Roomassa vuonna 1976 87-vuotiaana.
 
## Julkaistut teokset
*1946 Gaudo e Matapan, Mondadori
*1953 Le due Sirti
*1957 La sorpresa di Matapan, Mondadori
*1959 Tramonto di una grande marina, Mondadori
*1966 La campagna navale di Lissa 1866, relativa alla battaglia di Lissa
*1969 Il punto su Matapan
Karsinnat jääkiekon maailmanmestaruuskilpailuihin 1999

**Karsinnat jääkiekon maailmanmestaruuskilpailuihin 1999** järjestettiin Kansainvälisen jääkiekkoliiton IIHF:n linjauksen mukaan siten, että vuonna 1998 ei jääkiekon maailmanmestaruuskilpailuista pudotettu yhtään joukkuetta suoraan pois. Sen sijaan kuusi heikointa joukkuetta joutui karsimaan sarjapaikastaan B-sarjan parhaiden joukkueiden kanssa loppuvuonna 1998. Karsinnat järjestettiin niin, että Kaukoidälle jäi yksi niin sanottu kiintiöpaikka. Koska isäntämaa Norja vei suoraan yhden paikan lopputurnauksessa jäi turnaukseen jaettavaksi viisi paikkaa. Ainoa karsintojen kautta noussut joukkue oli Ukraina, kun taas Saksa ja Kazakstan putosivat B-sarjaan.

## Lohko A

A-lohkossa kahdesta kisapaikasta pelattiin Itävallan Klagenfurtissa 5.–8. marraskuuta 1998

## Lohko B

B-lohko pelattiin samaan aikaan Slovenian Ljubljanassa.

## Kaukoidän lohko

Kaukoidän kiintiöpaikasta pelattiin 4.–6. syyskuuta Tokiossa.

Etelä-Korea ja Kiina jatkoivat C-sarjassa.

## Lähteet
* Qualifications pour le Mondial A 1999
* IIHF.com − 1999 IIHF World Senior Championships Pool A Group A Qualification Klagenfurt (AUSTRIA)
* IIHF.com − 1999 IIHF World Senior Championships Pool A Group B Qualification Ljubljana (SLOVENIA)
Vanha nainen hunningolla

”**Vanha nainen hunningolla**” on laulaja Erin Anttilan ensimmäinen single hänen ensimmäiseltä sooloalbumiltaan *[[Hunningolla]]*. Single julkaistiin 31. tammikuuta 2011. Kappale on Erinin sanoittama ja säveltämä.

Kappale on ollut Suomen virallisella singlelistalla parhaimmillaan sijalla kahdeksan ja latauslistalla sijalla seitsemän. Kappale on ollut viikon soitetuin kappale sekä Radio Suomessa että paikallisradioissa. Virallisella radiolistalla kappale oli parhaimmillaan yhdeksäs.

20. tammikuuta 2012 järjestyssä Emma-gaalassa kappale oli ehdolla *Vuoden biisi* -kategoriassa, mutta hävisi sen Jukka Pojan esittämälle "Silkkii" -kappaleelle.

Singlen myynti on ylittänyt singlen kultalevyrajan. Singleä myytiin sen julkaisuvuonna yli 6000 kappaletta.

## Kappaleet
#

## Musiikkivideo

*Vanha nainen hunningolla* -kappaleen musiikkivideo julkaistiin 11. toukokuuta 2011 Iltalehden verkkosivuilla ja seuraavana päivänä videopalvelu YouTubessa. Videolla Erin järjestelee vanhaa nukketaloa ja videon loppupuolella taustayhtye yrittää estää Eriniä järjestelemästä taloa enää enempää.

Musiikkivideon on ohjannut Miika Ullakko. Myös musiikkivideo oli ehdolla Emma-palkinnon saajaksi, mutta kategorian voitti Misko Ihon ohjaama musiikkivideo Chisun "Sabotage" -kappaleesta.

## Listasijoitukset

## Muut versiot
Katri Helena teki kappaleesta oman versionsa Vain elämää -televisiosarjan ensimmäisellä tuotantokaudella vuonna 2012.

## Lähteet
Kallósdin Pyhän Annen kirkko

**Kallósdin Pyöreä Pyhän Annen kirkko** Kallósdissa Unkarissa on yksi harvoista lajissaan Árpádin ajalta ja on merkitty Unkarin tärkeimpien monumenttien listalle. Joka vuosi lukuisat turistit vierailevat kirkossa ja Zala-joen laaksossa sijaitsevassa, vain muutaman sadan asukkaan pienessä kylässä.

## Historia
Kallósdin alue oli aikoinaan osa kuninkaan omaisuutta, kuuluen Zalan linnan alaisuuteen. Kuningas tarjosi sen Komárin Oroszin pojille vasta vuoden 1203 jälkeen. Hänen pojanpoikansa Miklós, Karacsin poika rakensi seurakunnan kirkon v. 1260 tienoilla. 1300-luvulta eteenpäin se kuului Kapornakin luostarille.  Kylän asukkaat joutuivat jättämään kirkkonsa turkkilaisen expansion takia 1600-luvulla. Väestö palasi sijoilleen jälleen v. 1711. He aloittivat kirkon ympäristön parannustoimet ja kirkko restauroitiin v. 1740. Kasvavan väestön tarpeisiin kirkkoon lisättiin hallitila 1800-luvulla, mutta se purettiin vuosien 1989 ja 1993 välillä korjaustöiden yhteydessä, kirkon saadessa jälleen alkuperäisen pyöreän muotonsa.  

## Rakennus
Romaanista tyyliä edustavan kirkon tiiliset seinät lepäävät kivijalan perustalla. Katto on pyöreä. Puolikaaren muotoinen uloke, ’apsis’ sijaitsee rakennuksen itäisellä puolella. Rakennuksen lounaispuolella sisäänkäynnin molemmin puolin olevat ikkunat ovat puoliympyrän muotoisia. Rakennuksen alkuperäinen pyöreä perusta, kattosilta, apsis ja kupoli edustavat kaikki 1200-luvun romaanista tyyliä. 

## Pyöreän kirkon rooli nykypäivänä
1990-luvulla uusi kirkko rakennettiin kirkon kellotornin sivustalle, kylän keskelle. Nykyisin jumalanpalvelukset järjestetään siellä. Kesäaikaan heinä- ja elokuussa konsertteja järjestetään lähes 800 vuotta vanhan kirkossa ja sen hautausmaalla.

Kallósdin symboli esiintyy myös kylän vaakunassa.

## Juhlat
* Pyhien päivä: 26. heinäkuuta

## Lähteet

## Aiheesta muualla

* A kerektemplom a Zala Megyei Önkormányzat honlapján
* Magyarország templomai 
* Zala Megyei Önkormányzat honlapja
* Tatár Sarolta: Magyar katolikus templomok. Tóth Könyvkereskedés és Kiadó Kft., Debrecen.  p. 46.
* Magyarország műemlékjegyzéke — Zala megye
Action (Sweetin kappale)

**Action** on brittiläisen Sweet-yhtyeen kappale ja single vuodelta 1975. Se julkaistiin myös seuraavana vuonna ilmestyneellä studioalbumilla *[[Give Us a Wink]]* hieman erilaisena versiona. B-puolella oli vuoden 1974 *[[Sweet Fanny Adams]]* -albumilla julkaistu ”Sweet F.A.” ”Action” oli top 20 -kappale sekä Britanniassa että Yhdysvalloissa.

Kappaleesta muodostui menestys myös vuonna 1994 Def Leppard -yhtyeen esittämänä.  Kappaleesta on tehnyt oman versionsa myös Thor.

## Kappaleen rakenne

”Actionia” on pidetty Sweetin rajuimpana levytettynä kappaleena. Se alkaa sellon kielien hankaamisella, ja pian mukaan tulee joukko Andy Scottin soittamia särökitaroita sekä Steve Priestin bassokitara ja Mick Tuckerin rummut. Brian Connollyn laulu on aggressiivista, ja sitä on pidetty merkkinä yhtyeen turhautumisesta menneisyyteensä. 

Kappale on yhtyeen omaa käsialaa. Sen kertosäkeistön kirjoittajaksi on ilmoittautunut jokainen Sweetin jäsen Brian Connollya lukuun ottamatta.

Kappaleesta on julkaistu kaikkiaan kolme erilaista versiota. Singleversio eroaa *[[Give Us a Wink]]* -albumilla julkaistusta albumiversiosta ”rajuudellaan”. Sweet-harvinaisuuksia sisältävillä kokoelma-albumeilla on puolestaan julkaistu versio, jossa on erilainen B-osa.

## Julkaisu ja vastaanotto

RCA Records julkaisi singlen heinäkuussa 1975 B-puolena ”Sweet F.A.” Yhtyeen kotimaassa Britanniassa kappale pääsi sijalle 15 ja pysyi listalla kuusi viikkoa. Kappale oli menestys myös Manner-Euroopassa, jossa se ylsi muun muassa sekä Länsi-Saksassa että Ruotsissa sijalle 2. Yhdysvalloissa julkaisun teki Capitol Records B-puolena ”Medussa”, joka oli peräisin albumilta *[[Desolation Boulevard]]* (1974). Single ylsi Billboard Hot 100 -listan sijalle 20.

Rateyourmusic-sivuston käyttäjät ovat äänestäneet ”Actionin” vuoden 1975 51. parhaaksi singlejulkaisuksi.

### Listasijoitukset

## Kappaleet singlellä
**A-puoli**
#
**B-puoli**
#
#Medussa (USA)

Lähde:

## Lähteet
*

### Viitteet

## Aiheesta muualla
*Promovideo yhtyeen virallisella YouTube-kanavalla
Broadcast Music Incorporated

**Broadcast Music, Incorporated** (**BMI**) on yksi kolmesta yhdysvaltalaisesta esitysoikeuksia valvovista järjestöistä ASCAPin ja SESACin ohella. Se kerää maksuja esitysoikeuksista ja jakaa ne rojalteina jäsenilleen eli musiikkiteollisuuden eri toimijoille. Vuonna 2020 BMI keräsi 1,311 miljardia dollaria ja jakoi 1,233 miljardia dollaria.

BMI perustettiin vuonna 1939 vaihtoehdoksi ASCAP:lle edustamaan muusikkoja, jotka eivät tuolloin olleet esitysoikeuksia valvovan järjestön piirissä. Nykyään BMI valvoo 17 miljoonan teoksen esitysoikeuksia, jotka on luonut ja omistanut yli 1,1 miljoonaa lauluntekijää, säveltäjää ja musiikin kustantajaa.

BMI myös jakaa vuosittain palkintoja parhaille amerikkalaisille musiikintekijöille.

Suomessa vastaava järjestö on Gramex.

## Lähteet

## Aiheesta muualla
* BMI:n kotisivu
* BMI:n aikajana
Panturkkilaisuus

**Panturkkilaisuus** on pääsääntöisesti 1800-luvun lopussa ja 1900-luvun alussa vaikuttanut ideologinen, poliittinen ja kulttuurillinen liike saavuttaa yhtenäisyyttä turkkilaisten kansojen keskuudessa. Panturkkilaisuus syntyi Volgan ja Krimin tataarien keskuudessa 1800-luvun lopulla ja voimistui ensimmäisen maailmansodan aikana.

## Tausta
Jo 1700-luvun lopun ja 1800-luvun alun aikana julkaistiin teoksia, joissa pohdittiin turkkilaisten kansojen yhtenäisyyttä ja elämää eri hallintojen alaisena. Esimerkiksi Arthur Lumley Davids halusi kyseisistä kansoista käytettävän nimeä *Turk* eikä *Tatar*. Mustafa Celâleddin Paşa uskoi, että turkkilaiset ja eurooppalaiset periytyivät samasta "Touro-Aryan -rodusta". Arminus Vámbéry korosti turkkilaisten kansojen yhtenäisiä "turaanilaisia" ominaisuuksia, ja Léon Cahun koki "turaanilaisen rodun" tuoneen sivilisaation Eurooppaan.

Panturkkilaisuus ideana alkoi käytännössä vuoden 1883 julkaistusta krimintataari Ismail Gaspıralın perustamasta lehdestä nimeltään *Tercuman*. Siinä hän käytti iskulausetta *Fikerde, telde ve eshte berdemlek* (ajattelun, kielen ja toiminnan yhtenäisyys). Gaspıralı uskoi, että turkkilaiset, turkmeenit, mongolit, tataarit, uzbekit ja jakuutit kuuluivat kaikki "samaan perheeseen". Gaspıralın lehti levisi Venäjän turkinsukuisten kansojen keskuudessa. Osmanien valtakunnan viranomaiset kielsivät sen, mutta maan intellektuellit lukivat sitä ja inspiroituivat. Gaspıralı halusi luoda yhteisen turkkilaisen kielen ilman persialaisia ja arabialaisia lainasanoja. Tämä ei kuitenkaan ikinä toteutunut, pääsääntöisesti siksi, että samanlaisuuksistaan huolimatta turkkilaisilla kansoilla oli jo omat, toisistaan eroavat kielet.

Myös muut ajattelijat kirjoittivat aiheesta. Esimerkiksi kazanintataari Yusuf Akçura vuoden 1904 esseessään *Och Tarzi Seyaset*. Hän myös perusti lehden nimeltään *Türk Yurdu*. Vuonna 1908 aihetta vei eteenpäin azerbaidžanilainen Ali Husseinzade teoksessaan *Turkileshmek, Islamlashmek, Zamanlashmek*. Kaikista laajin teoreettinen teos on kuitenkin vuonna 1923 julkaistu *The Basic Principles of Turkism*, jonka kirjoitti turkkilainen Ziya Gökalp.

Panturkkilaisuus oli osmanien valtakunnassa suosiossa. Sittemmin Turkin tasavalta, joka oli konfliktissa Venäjän kanssa, ja etenkin presidentti Kemal Atatürk hylkäsi idean ja keskittyi enemmänkin Turkin turkkilaisten kansallisuusaatteeseen. Venäjän puolella aatteen tukahduttivat kommunistit.

Neuvostoliiton hajoamisen jälkeen panturkkilaisuus on kerännyt huomiota uudelleen, joskin vähäisissä määrin.

## Katso myös
*Harmaasudet
*Kemalismi
*Turanismi
*Panslavismi
*Pangermanismi

## Lähteet
Drom

**Drom ry** on luovan mustalaiskulttuurin yhdistys, joka perustettiin vuonna 1976. Tällöin kirjailija ja teatteriohjaaja Veijo Baltzar perusti teatteri Baltzarin, joka joitakin vuosia myöhemmin muutti nimeään mustalaisteatteri Dromiksi. Teatterikorkeakoulussa käynnistyneestä mustalaisteatterikurssista muodostui ammattiteatteri.

## Drom-teatterin historia

Drom-teatteri toi mustalaiskulttuuria näkyväksi ja tunnetuksi valtaväestölle taiteen keinoin. Teatterikeskus myönsi teatteri Dromille Teatteritekopalkinnon vuonna 1981.

Drom-teatteri esiintyi eri puolilla Suomea sekä ulkomailla, mm. Saksassa. Veijo Baltzar käsikirjoitti näytelmät ja toimi teatterin opettajana sekä johtajana.

## Nykyinen Drom-yhdistys

Luovan mustalaiskulttuurin yhdistys Drom ry on tuottanut näyttelyjä, teatteriproduktioita sekä kulttuuris-poliittis-taiteellisia tapahtumia kuten romanien holokaustille omistetun Unohdettu kansanmurha-tapahtuman vuonna 2010.

Drom ry:n strategisen ohjausryhmän jäseninä ovat olleet entinen pääministeri Paavo Lipponen, MEP Liisa Jaakonsaari, kansanedustaja, nykyinen ulkoministeri Pekka Haavisto ja kansanedustaja Ilkka Kanerva, monikulttuurisuuskasvatuksen professori Fred Dervin**,**  nuorisoasiainneuvos Olli Saarela sekä Aleksanterin teatterin johtaja Reima Jokinen.

## Lähteet

## Aiheesta muualla
*Dromin virallinen kotisivu
Maamerkki

**Maamerkki** on kauas näkyvä ja helposti tunnistettava kohde, esimerkiksi rakennus, rakennelma tai luonnonmuodostuma, joka auttaa paikanmäärityksessä. Nimitys on alkujaan merenkulun termi, mutta on laajentunut tarkoittamaan muissakin yhteyksissä mitä tahansa helposti tunnistettavaa rakennusta tai kohdetta. Myös siltaa voidaan sanoa maamerkiksi. Myös monet vesitornit voivat toimia merkittävinä maamerkkeinä.

## Lähteet
Kevin Ceccon

**Kevin Ceccon** (s. 24. syyskuuta 1993 Clusone) on italialainen moottoriurheilija. 

## Uran alkuvaiheet
Ceccon aloitti uransa kartingsarjoissa, joissa hän kilpaili vuoteen 2008 saakka voittaen Italian Open Masters KF3 -luokan mestaruuden. Vuonna 2009 Ceccon kilpaili Italian F3-mestaruussarjassa sijoittuen 14:nneksi. Hän kilpaili myös European F3 Open -mestaruussarjassa sijoittuen 11:nneksi. Seuraavana vuonna hän sijoittui sarjan neljänneksi. 

## GP-sarjat
Vuonna 2011 Ceccon kilpaili Auto GP-sarjassa voittaen sarjan mestaruuden. Hän kilpaili myös GP2-sarjassa Coloni-tallissa Barcelonan, Monacon, Valencian ja Britannian kilpailuissa korvaten loukkaantuneen Davide Rigonin. Hänestä tuli nuorin GP2-kilpailun ajanut kuljettaja rikkoessaan Javier Villan ennätyksen vuodella. Vuonna 2012 Ceccon kilpaili GP3-sarjassa. Hän keräsi 56 pistettä ja ajoi kerran palkintokorokkeelle sijoittuen loppupisteissä yhdeksänneksi. Vuonna 2013 Ceccon teki paluun GP2-sarjaan Trident Racing -tallissa ja saavutti Monacon pitkästä kilpailusta kakkossijan, mutta hän joutui jättämään loppukauden väliin budjettiongelmien vuoksi. Vuonna 2014 Ceccon palasi takaisin kesken kauden GP3-sarjaan ajaen Jenzer Motorsport -tallissa saavuttaen 20 pistettä. Vuonna 2015 Ceccon jatkaa täyden kauden GP3:ssa ajaen Arden International -tallissa.

## Tulokset

### Auto GP

### GP2

### GP3

## Lähteet

## Aiheesta muualla
* Kotisivu
Isoisänsilta

**Isoisänsilta**  () on Helsingin Kalasatamasta aivan Sompasaaren rajalta Mustikkamaalle johtava pyöräilyn ja jalankulun silta, joka avattiin vuonna 2016. Se on saanut nimensä Mustikkamaan Isoisänniemen mukaan.

Suomen Rakennusinsinöörien Liitto valitsi 2017 Isoisänsillan vuoden sillaksi.

## Nimi
Sillan nimi juontuu Mustikkamaalla olevasta Isoisänniemestä, joka puolestaan on saanut nimensä kalastaja Viktor Wilhelm Wickmanista, joka asui niemellä. Nimen niemelle antoivat hänen jälkeläisensä.

## Suunnittelu ja rakentaminen
Sillan rakentaminen alkoi elokuussa 2014 ja se avattiin 1. kesäkuuta 2016. Markkinaoikeuteen alkuvuodesta 2014 tehty valitus viivästytti rakentamisen aloittamista, mutta sittemmin valitus peruttiin.

Isoisänsillan rakennuttamisesta vastasi A-Insinöörit ja teräsrakenteiden valmistuksesta vastasi Normek Oy. Sillan teräsrakenteiden asennus alkoi kevättalvella 2015.

Sillan rakentamiseksi järjestetyn suunnittelukilpailun voitti insinööritoimisto Pontekin kilpailuehdotus *Tiikerihai*. Kutsukilpailuun osallistui kahdeksan suunnitteluryhmää. Toteutuksena haastavan Tiikerihain kustannusarvio oli noin neljä miljoonaa euroa. Raadin perusteluiden mukaan sillasta sanottiin tulevan komea maamerkki. Näyttävän sillan arvioitiin antavan paikalle vahvan oman identiteetin.

Suunnittelussa, rakentamisessa sekä projektin hallinnassa on käytetty laajasti digitaalisia keinoja.

## Sillan mitat ja rakenne
Sillan pisin jänneväli on 144,3 metriä, pääjänteen viereiset jänteet ovat 6,7 ja 13,6 metriä. Sillan leveys on Mustikkamaan päässä ja keskiosalla neljä metriä ja se levenee Kalasataman puolella, jossa sillan kautta kulkeva jalankulun ja pyöräilyn väylä haarautuu kahteen suuntaan. Sillan teräskaari haarautuu Mustikkamaata kohti kahdeksi kaareksi. Sillan ”kansi” eli päällysrakenne on terästä ja se on ripustettu kaaresta 22 vetotankoparilla.

## Lähteet

## Aiheesta muualla
Vaahteraliigan kausi 2007

**Vaahteraliigan kausi 2007** oli Vaahteraliigan historian 28. kausi. Kausi käynnistyi 3. kesäkuuta 2007 ja Vaahteramalja XXVIII pelattiin 8. syyskuuta 2007. Liigan mestaruuden voitti kolmannen kerran peräkkäin Porvoon Butchers.

## Runkosarja
Kaudella 2007 pelattiin kymmenen kierrosta, ja jokainen joukkue pelasi yhteensä kymmenen ottelua. Ensimmäinen kierros pelattiin 3.–4. kesäkuuta, ja kymmenes kierros 25.–26. elokuuta.

## Pudotuspelit

## Lähteet
Lehmussuo

**Lehmussuo** on metsää kasvava ojitettu suo Urjalan kunnan Laukeelan kylässä, syrjäisellä paikalla, mutta hyvien liikenneyhteyksien varrella. Se rajoittuu eteläosaltaan valtatie yhdeksän eritasoliittymään. Suon pohjoispuolella on Metsärannan luonnonsuojelualue ja itäpuoli rajoittuu Lehmuskankaaseen, jossa on Luonnonperintösäätiön omistama Metsänpeitto-niminen suojelualue. Suolla on Lehmussuon ampumarata.

Ampumaratatoiminta alkoi Suojeluskunnan toimintana vuonna 1925. Ampumarata alueen pinta-ala on 5,6 ha, josta Urjalan Ampumarata Oy omistaa 5,1 ha. Rata on keskellä laajempaa ja harvaanasuttua Lehmussuota, rajoittuen jyrkkään kallioiseen mäkeen. Urjalan Ampumarata Oy on vuokrannut kesäkuussa 1993 radan 50 vuodeksi Urjalan Riistanhoitoyhdistykselle, joka on saanut ympäristöluvan ampumatoimintaan Pirkanmaan Ympäristökeskukselta 10.toukokuuta 2006. Lupakäsittelyn yhteydessä jätettiin useita muistutuksia, jotka todettiin pääosin aiheettomiksi. Lomakiinteistöjen omistajat ja Lehmusmökit Oy olivat hankkineet kiinteistöjä sekä maa-alueita tietoisina ampumaradasta ja sen sijainnista. Ampumarataa ympäröivien mäkien ansiosta ammuntamelu jää alle 60 desibelin 400 metrin etäisyydellä radasta.

Lehmussuon ampumaradalla on pienoiskivääri-, pistooli-, luodikko- ja haulikkorata. Haulikkorata ei ole käytössä, koska sille ei ole haettu ympäristölupaa.

Urjalan punakaartin esikunta murhautti suolla 4. helmikuuta 1918 viisi Mustialan maatalousoppilaitoksen opiskelijaa ampumalla ja pistimillä. Ruumiit kaivettiin maahan. Murhiin osallistui suolla ainakin suutari Emil Tienhaara. Valtiorikosasiain tiedusteluosasto etsi häntä vielä lokakuussa 1918 tuomittavaksi.

## Lähteet

## Aiheesta muualla
* Sijainti
Panislamilaisuus

**Panislamilaisuus** on uskonnollis-poliittinen liike, joka pyrkii yhdistämään kaikki islaminuskoiset eli muslimit samaan islamilaiseen valtioon.

## Katso myös
* Islamismi
* Panarabialaisuus
Livia Orestilla

**Livia Orestilla** tai **Cornelia Orestilla/Orestina** (lähteestä riippuen) oli roomalainen ylhäistöön kuulunut nainen, joka oli keisari Caligulan toinen vaimo. Hän saattoi olla vapaasyntyinen pompejilainen ja konsuli P. Corneliuksen tytär. Orestilla syntyi Jeesuksen syntymän aikoihin.

Orestilla oli aluksi naimisissa Gaius Calpurnius Pison kanssa, mutta kerrotaan että Caligula oli vieraana Orestillan ja Pison häissä vuonna 37, joissa hän ihastui Orestillaan niin, että määräsi, että hänet vietäisiin keisarin omaan kotiin. Caligula ilmoitti seuraavana päivänä ottaneensa uuden vaimon "vanhaan tapaan". Suhde loppui parin kuukauden päästä. 

Vuonna 40 Caligula syytti yhteen palanneita Orastillaa ja Pisoa aviorikoksesta ja ajoi heidät maanpakoon. Caligula oli kieltänyt heiltä heidän suhteensa ja tuomitsi heidät nyt tämän kiellon rikkomisesta. 

## Lähteet
* 

### Viitteet
Sieppijärven koulu

**Sieppijärven koulu** on koulu Sieppijärven kylässä Kolarin kunnassa Lapin maakunnassa. Koulurakennus valmistui vuonna 1910. Sieppijärven koulu tuhoutui Lapin sodassa ja se uudelleenrakennettiin 1950-luvulla. Sieppijärven koulussa on noin 50 oppilasta. Sieppijärven ala-asteen rehtorina toimii Pertti Unga. Vuonna 2011 annettiin Sieppijärven ala-asteen vanhalle puolelle purkutuomio. Vanhan puolen purkaminen piti alkaa vuoden 2012 alkupuolella mutta joku valitti oikeuteen purkutuomiosta ja purkaminen pitkittyy. 


File:Sieppiijärvi alaaste kyltti.JPG|


## Lähteet
Noriko Kariya

**Noriko Ann Kariya** (s. 12. kesäkuuta 1979 Vancouver, Brittiläinen Kolumbia, Kanada) on kanadalainen ammattilaisnyrkkeilijä. Hänen veljensä Martin, Paul ja Steve ovat jääkiekkoilijoita.

18 vuotta täytettyään Kariya muutti Yhdysvaltoihin opiskelemaan Mainen yliopistoon, jossa hän pelasi naisten maahockey-joukkueessa. Hän aloitti nyrkkeilyn pysyäkseen hyvässä kunnossa. Ammattilaisnyrkkeilyuransa hän aloitti vuonna 2005.

## Lähteet
Metsänjalostus

**Metsänjalostus** tähtää hyvälaatuisten ja - kasvuisten siementen ja taimien tuottamiseen metsänviljelyä varten. Luonnonvarakeskus (Luke) vastaa käytännön metsänjalostustoiminnasta Suomessa. Jalostustoiminta keskitettiin Metsäntutkimuslaitokseen (Metla) vuoden 2000 alussa, jolloin Metsänjalostussäätiön toiminta yhdistettiin Metlaan. Tehtävät ovat vuoden 2015 alusta Luonnonvarakeskuksessa. 

Metsänjalostuksella pyritään tuottamaan riittävästi perinnöllisesti korkeatasoista ja monimuotoista puunsiementä. Suomessa jalostettavia puulajeja ovat mänty, kuusi ja rauduskoivu, haapa, tervaleppä ja siperianlehtikuusi.

## Aiheesta muualla
* Luonnonvarakeskus: Metsänjalostus
Clara Smith

**Clara Smith** (1894–1935) oli yhdysvaltalainen blueslaulaja, vaudeville-esiintyjä ja orkesterinjohtaja.

Smith syntyi Spartanburgissa, Etelä-Carolinassa vuonna 1894 ja alkoi työskennellä vaudeville-esiintyjänä noin vuonna 1910. Vuonna 1923 hän muutti New Yorkiin, jossa nauhoitti musiikkia levy-yhtiö Columbialle. Hänen pianistinaan toimi alkuaikoina Fletcher Henderson, ja myöhemmin hän levytti muun muassa James P. Johnsonin, Louis Armstrongin, Coleman Hawkinsin and Don Redmanin kanssa. Hän nauhoitti myös duettoja blueslaulaja Bessie Smithin (ei sukua) ja Lonnie Johnsonin kanssa. Häntä mainostettiin laulutyyliin viitaten nimellä ”vaikeroijien kuningatar” ().

Clara Smith kuoli sydänkohtaukseen Detroitissa vuonna 2. helmikuuta 1935.

## Lähteet
Skiexpo

**Skiexpo** on talviurheilutapahtuma, jossa ovat esillä maastohiihto, laskettelu, talvimatkailu ja talvimuoti. Skiexpo on järjestetty Helsingin Messukeskuksessa vuosittain vuodesta 1985 alkaen. Sitä ennen Skiexpo järjestettiin vuosina 1978–1984 Casa Academicassa, Helsingin jäähallissa ja Dipolissa. Tapahtuman kehitystyössä ovat mukana mm. Suomen Hiihtokeskusyhdistys (SHKY) ja lasketteluyhdistys Lumiset ry.

Skiexpo on järjestetty perinteisesti Pyhäinpäivän viikonloppuna. Nykyään samaan aikaan järjestetään myös BoardExpo, Digiexpo, HifiExpo ja Lätkä&Säbä-Expo. Vuonna 2010 tapahtumakokonaisuudessa vieraili yhteensä yli 66&nbsp;000 kävijää.

Skiexpossa esitellään

*laskettelun, maastohiihdon ja talviretkeilyn vaatteet, välineet ja varusteet
* hiihtokeskukset ja matkanjärjestäjät
* alan järjestöt ja liitot
* lehdet ja kirjallisuus
* muut talviurheilutuotteet ja -palvelut

Skiexpossa on myös käytettyjen laskettelu- ja hiihtovälineiden Kamapörssi. Laskettelu- ja lautailuvälineiden Kamapörssin hoitaa Lumiset ry ja maastohiihtovälineiden Kamapörssin Vantaan Hiihtoseura.

Skiexpon järjestää Osuuskunta Suomen Messut.

## Aiheesta muualla
*Skiexpo.fi
Andrea Doria -luokka (taistelulaiva)

**Andrea Doria -luokka** oli Italian kuninkaallisen laivaston ensimmäisessä ja toisessa maailmansodassa palvellut taistelulaivaluokka, johon kuului kaksi vuosina 1912–1915 valmistettua alusta. Vaikka alukset valmistuivat ensimmäisen maailmansodan aikana, ne eivät osallistuneet taistelutoimiin. Ne modernisoitiin 1937–1940 ja kumpikin osallistui toiseen maailmansotaan.

## Alukset

## Lähteet
*
*

### Viitteet

## Aiheesta muualla
Ennia Thrasylla

**Ennia Thrasylla** (kuoli 38) oli roomalainen nainen. Hän oli pretoriaaniprefekti Naevius Sutorius Macron vaimo. Hänen isoisänsä oli kuuluisa aleksandrialainen astrologi Tiberius Claudius Thrasyllus, jonka Tiberius tapasi Rodoksella. Ennia avioitui Macron kanssa tämän vielä ollessa *vigiles*-joukkojen komentaja. Macron syrjäytettyä Sejanuksen hänestä tuli uusi pretoriaaniprefekti. Tuleva keisari Caligula oli Macron hyvä ystävä. Kerrotaan että Ennia ja hänen miehensä sopivat että Ennia vietteli Caligulan tämän ensimmäisen vaimon kuoltua. Ennia lupautui jopa menemään naimisiin Caligulan kanssa. Toisaalta Caligula halusi ehkä Macron tuen ja vietteli itse Ennian tämän takia. Vuonna 38 Caligula teki Macrosta Egyptin prefektin, mutta pakotti pian pariskunnan tekemään itsemurhan. 

## Lähteet
* 

### Viitteet
Šudža Šah Dorrani

**Šudža' Šah Dorrani** (noin 4. marraskuuta 1785 – 5. huhtikuuta 1842) oli Afganistanin Dorranien valtakunnan hallitsija 1803–1809. Uudestaan hän hallitsi 1839–1842. Shuja Shah oli pataanien heimoon kuuluvan abdali-klaanin sadozai-linjaa. Hänestä tuli viides Afganistanin emiiri. Vuonna 1823 hänet syrjäytettiin kuninkaan asemasta. Tosin hän piti emiirin tehtävää hallussaan vuosina 1839–1842.

## Lähteet

## Aiheesta muualla
Luettelo Afganistanin valtionpäämiehistä

Tämä on luettelo Afganistanin valtionpäämiehistä (ennen vuotta 1881 Kabul ja Herat).

## Lähteet
*World Statesmen
Suur-Armenia

**Suur-Armenia** on armenialainen poliittinen käsite, joka tarkoittaa pyrkimystä yhdistää kaikki historiallisesti armenialaisten asuttamat alueet saman kansallisvaltion alle. Suur-Armeniaksi nimitetty alue käsittää nykyisen Armenian lisäksi Länsi-Armeniaksi kutsutun osan Turkkia, Azerbaidžanista Artsakhin tasavallan (ent. Vuoristo-Karabahin) alueen ja Nahitševanin eksklaavin sekä Georgiasta Javakhetin alueen. Näistä Artsakh ja Javakheti ovat edelleen pääasiassa armenialaisten asuttamia. Myös Turkin Länsi-Armeniassa ja Nahitševanissa oli vielä 1900-luvun alussa huomattava armenialaisväestö, mutta ei enää.

Armenofiilit Theodore Roosevelt ja Woodrow Wilson kannattivat ajatusta.

*

## Lähteet
Suur-Bulgaria

**Suur-Bulgaria** on nationalistinen ja irrendentistinen käsite, jolla tarkoitetaan bulgarialaisten nationalistien geopoliittista pyrkimystä liittää historiallisesti bulgarialaisina pidettyjä alueita nykyiseen Bulgarian valtioon.

San Stefanossa muodostetun Suur-Bulgarian jakamisesta kolmeen osaan sovittiin kansainvälisessä Berliinin kongressissa vuonna 1878.

## Lähteet
Dedicated to Chaos

**Dedicated to Chaos** on yhdysvaltalaisen Queensrÿche-yhtyeen albumi, joka ilmestyi 28. kesäkuuta 2011.

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Geoff Tate - laulu, saksofoni
* Michael Wilton - kitara
* Eddie Jackson - basso
* Scott Rockenfield - rummut, kosketinsoitin

### Vierailevat muusikot
* Randy Gane - kosketinsoitin
* Kelly Gray - rytmikitara
* Parker Lundgren - rytmikitara
* Jason Ames, Miranda Tate - taustalaulu

## Arvostelut
* About.com: 
* Allmusic: 
* Imperiumi: 6-/10
* Kaaoszine: 4/10
* Record Collector: 
* Soundi: 
* Sputnikmusic: 

## Lähteet

## Aiheesta muualla
* Albumin esittely Queensrÿchen sivustolla 
* 
*
Ibn

**ibn** (myös **bin**) tarkoittaa arabian kielessä *jonkin poika*. Näin Muhammad ibn Idris on siis Muhammed Idrisin poika.

## Lähteet
Ganguro

**Ganguro** () on japanilaisten nuorten tyttöjen suosima tyyli. Yleensä tähän tyyliin kuuluu raskas meikki, esimerkiksi valkoiset huulet, poskipäät ja silmänympärys, ja usein myös nenässä on valkoista. Ganguroilla on shokkiväriset tai vaaleat hiukset. Heillä on myös paljon rusketusta, jotta iho näyttäisi mahdollisimman tummalta. 

Ganguro-tyylin kehittivät 1990-luvulla naiset, jotka halusivat kapinoida japanilaista kauneusihannetta vastaan.

Gangurot laittavat poskipäihinsä yleensä tarroja. Pukeutuminen muistuttaa Harajuku-tyyliä.

## Lähteet
Ilmaveivi

**Ilmaveivi** on palloilussa suoritus, jossa peliväline pyritään saamaan maaliin kuljettamalla tai kiepauttamalla sitä ilmassa mailan lavan päällä. Ilmaveivauksessa on eduksi käyrä lapa, jonka päällä pallo tai kiekko pysyy helpommin hallussa kuin suoralla lavalla. Suomalaisia ilmaveivistä tunnettuja pelaajia ovat muiden muassa salibandypelaaja Janne Tähkä ja jääkiekkoilijat Mikael Granlund, Markus Granlund ja Jani Lajunen. Luultavasti ensimmäisen ilmaveivin jääkiekon SM-liigassa teki Porin Ässien Rob Hisey kaudella 2005–2006. Granlundin ilmaveivi oli voittomaali vuoden 2011 MM-kisojen välierässä Venäjää vastaan. NHL:ssä venäläinen Carolina Hurricanesin pelaaja Andrei Svetšnikov teki ilmaveivimaalin Calgary Flamesia vastaan lokakuussa 2019.

## Katso myös
*Granlundin ilmaveivi

## Lähteet

## Aiheesta muualla
*
*
Hair (Lady Gagan kappale)

**Hair** on yhdysvaltalaisen pop-laulaja Lady Gagan kappale ja se julkaistiin artistin toisen studioalbumin *[[Born This Way]]* ensimmäisenä promootiosinglenä 16. toukokuuta 2011. Kappaleen on tuottanut RedOne.

## Kappaleet
***digitaalinen**
# 

## Julkaisu

## Listasijoitukset
"Hair" debytoi Isossa-Britanniassa sijalla 13. Näin ollen Lady Gagasta tuli sitten Ruby Murrayn (1955) ensimmäinen naisartisti, jolla on neljä kappaletta ("Hair", "The Edge of Glory", "Judas" ja "Born This Way") samanaikaisesti 20:n parhaan joukossa.

## Lähteet
Carved in Stone

**Carved in Stone** voi tarkoittaa seuraavia asioita:

* *[[Carved in Stone (Vince Neilin albumi)|Carved in Stone]]*, Vince Neilin albumi
* *[[Carved in Stone (Ragen albumi)|Carved in Stone]]*, Ragen albumi
* *[[Carved in Stone (Shadow Galleryn albumi)|Carved in Stone]]*, Shadow Galleryn albumi
Speaking in Tongues

**Speaking in Tongues** voi tarkoittaa seuraavia asioita:

* *[[Speaking in Tongues (Bizzy Bonen albumi)|Speaking in Tongues]]*, Bizzy Bonen albumi
* *[[Speaking in Tongues (Gene Simmonsin albumi)|Speaking in Tongues]]*, Gene Simmonsin albumi
* *[[Speaking in Tongues (Talking Headsin albumi)|Speaking in Tongues]]*, Talking Headsin albumi
* *[[Speaking in Tongues (televisiosarja)|Speaking in Tongues]]*, australialainen televisiosarja.
Ali Shareef

**Ali Shareef** (s. 1. heinäkuuta 1979) on malediivilainen yleisurheilija, joka kilpailee pikajuoksussa.

Shareef osallistui MM-kisoihin ensimmäistä kertaa Helsingissä 2005, jossa hän putosi 100 metrillä ensimmäisellä kierroksellaan jäätyään eränsä seitsemänneksi. Hän juoksi matkan myös saman vuoden Aasian-mestaruuskilpailuissa, joissa hän karsiutui jälleen alkuerissä. Shareef osallistui Pekingin olympialaisiin 2008 ollen tuolloin 29-vuotias, mikä tekee hänestä maansa vanhimman olympiaurheilijan. Hän juoksi 100 metrin alkuerissä ajan 11,11 sekuntia ja putosi.

## Ennätykset

*Lähde: IAAF* 

* 100 m: 11,11 s (2008)
* 60 m: 7,27 (2010)

## Lähteet
Wiel Arets

**Wiel Arets** (s. 1955 Herleen, Alankomaat) on hollantilainen arkkitehti, teollinen muotoilija ja professori Berliinin taideyliopistossa (Universität der Künste Berlin). Hän on valmistunut Eindhovenin teknisestä yliopistosta vuonna 1983. Seuraavana vuonna hän avasi Wiel Arets Architect & Associates studion. 
Wiel Arets on yksi Hollannin merkittävimmistä arkkitehdeista, jonka töitä löytyy ympäri maailmaa, esim.

*Maastricht Academy of Art and Architecture, (Maastricht, 1989–1993)
*The Hoge Heren, (Rotterdam, 1993–2001)
*Lensvelt tehdas ja toimisto, (Breda, 1995-1998)
*Yliopiston kirjasto (Utrecht, 1997–2004)
*The Hedge House (Wijlre, 1998–2001)
*The A House, (Tokio, Japani)

Arets on suunnitellut tuotteita Orakselle. 

## Palkinnot
Wiel Arets on saanut useita kansainvälisiä huomionosoituksia, esim.:
*Charlotte Köhler -palkinto, 1988
*Rotterdam Maaskant -palkinto, 1989
*Edmund Hustinx -palkinto 1991
*Mies van der Rohe Pavilion Award for European Architecture -palkinto 1994

## Lähteet

## Aiheesta muualla
Mutakivi

**Mutakivi** on hienorakeista sedimenttikiveä, joka on alun perin ollut mutaa, silttiä tai lietettä. Raekoko on alle 0,06 mm; yksittäisiä rakeita ei voi havaita ilman mikroskooppia. Toisin kuin liuskeet, mutakivet eivät lohkea levymäisesti.

## Katso myös
* Savikivi

## Lähteet
Alain Billiet

**Alain Billiet** (s. 5. kesäkuuta 1951 Brugge) on belgialainen graafinen suunnittelija, joka tunnetaan euro-valuutan symbolin (€) suunnittelijana.
Al Wasl FC

**Al-Wasl Football Club** () on dubailainen jalkapalloseura. Se on perustettu 1974 ja pelaa kotiottelunsa Zabeel Stadiumilla. Al-Wasl pelaa maansa pääsarjassa UAE Pro-Leaguessa. Seura on voittanut maansa mestaruuden seitsemän kertaa.

Joukkueen valmentajana aloitti toukokuusta 2011 entinen jalkapalloilija, argentiinalainen Diego Maradona. Heinäkuussa 2012 Maradona erotettiin valmentajan tehtävistä. Sopimus oli alun perin suunniteltu kaksivuotiseksi.

## Lähteet
Tempe (Arizona)

**Tempe** on kaupunki Maricopan piirikunnassa Arizonassa Yhdysvalloissa. Sen väkiluku oli vuoden 2019 arvion mukaan 195&nbsp;805. Kaupungin pinta-ala on noin 103,4 neliökilometriä, ja väestöntiheys on 1&nbsp;893 asukasta neliökilometriä kohden.

## Väestö
Tempessa asui vuoden 2019 arvion mukaan 195&nbsp;804 asukasta, ja vuoden 2010 väestönlaskennan mukaan siellä asui 161&nbsp;719 asukasta. Vuosina 2010–2019 kaupungin väkiluku kasvoi 21,0 prosenttia. Asukkaista 67,8 prosenttia on ihonväriltään valkoisia. Suurimpia vähemmistöryhmiä ovat aasialaiset (8,9&nbsp;%) ja mustat (6,5&nbsp;%). Alkuperäisasukkaita on 2,7 prosenttia. Talouksien mediaaniset vuositulot olivat vuosina 2014–2018 54&nbsp;210 dollaria, kun ne olivat samaan aikaan Arizonassa 56&nbsp;213 dollaria ja koko Yhdysvalloissa 60&nbsp;293 dollaria. Tempen asukkaista 21,3 prosenttia asui köyhyysrajan alapuolella, kun vastaava luku oli Arizonassa 14,0 prosenttia ja Yhdysvalloissa 11,8 prosenttia.

## Lähteet

## Aiheesta muualla
Kansainvälinen yksityisoikeus

**Kansainvälisen yksityisoikeuden** keskeisiä kysymyksiä on selvittää, minkä maan lainsäädäntöä sovelletaan kansainvälisiin oikeussuhteisiin. Esimerkiksi Helsingin yliopistossa keskitytään kansainväliseen taloudelliseen kanssakäymiseen ja lainvalintakysymyksiin sopimussuhteissa.

Kansainvälistymisen ja globalisaation myötä kansainvälisen yksityisoikeuden merkitys on kasvanut entisestään. Etenkin EU-lainsäädännön ja muiden kansainvälisten sopimusten merkitys on suuri kansainvälisessä yksityisoikeudessa.
Kingdom of Madness

**Kingdom of Madness** voi tarkoittaa seuraavia asioita:

* *[[Kingdom of Madness (Edguyn albumi)|Kingdom of Madness]]*, Edguyn albumi
* *[[Kingdom of Madness (Magnumin albumi)|Kingdom of Madness]]*, Magnumin albumi.
Tapani Talari

**Erkki Tapani Talari** (20. marraskuuta 1936 Helsinki – 17. syyskuuta 2024 Helsinki) oli suomalainen heraldikko ja graafinen suunnittelija. Hän suunnitteli vaakunoita, lippuja ja pöytäviirejä sekä mitaleja, ansiomerkkejä, erikoisleimoja ja sinettejä. Hän suunnitteli ja taittoi lukuisia julkaisuja sekä osallistui heraldisten julkaisujen toimitustyöhön (*Heraldiikan opas*, 1998, *Suomalaisia vaakunoita*, 2006, ja *Vaakunaselitys*, 2010) ja kuvittamiseen. Hän oli Suomen Heraldisen Seuran jäsen ja toimi seuran varapuheenjohtajana sekä lausuntotoimikunnan puheenjohtajana.

Heraldiikan perusopetusta hän sai 1980-luvun alussa Taideteollisen korkeakoulun täydennyskoulutusosastossa järjestetyllä heraldiikan kurssilla, jonka opettajina olivat muun muassa Olof Eriksson ja Jukka Pellinen. Hän opiskeli lisäksi mainontaa ja tiedottamista eri kursseilla.

Ammattikoulutukseltaan hän oli Merisotakoulusta valmistunut (1963) meriupseeri (komentajakapteeni 1980). Hän palveli puolustusvoimissa (1963–1989) muun muassa Merisotakoulussa reserviupseerien ja kadettien kouluttajana. Pisimmän yhtäjaksoisen ajan, runsaat 11 vuotta, hän toimi *[[Ruotuväki]]*-lehden päätoimittajana Pääesikunnan tiedotusosastolla 1976–1988. Talari suunnitteli Suomen merivoimien tunnukset 1987 ja 1993.

## Lähteet
Shomalitasanko

**Shomalitasanko** on tasankoalue Afganistanissa  Kabulin pohjoispuolella. Se on 80 km pitkä ja 30 km leveä. Tasangon halki kulkee tie, jota reunustavat 10 metriä leveät kaistat, joilla on punaisia kiviä miinojen merkkinä. YK:n alaisen järjestön UNMASin Mine Action Centerin mukaan alue on maailman tiheimmin miinoitettu. Maisemassa näkyy rikkiammuttuja autoja, panssarivaunuja ja laivakontteja. 

Laakso on tuhoutunut vuodesta 1979 kestäneiden sotien aikana. Talot on poltettu ja kaikki puut kaadettu alueelta, joka aikoinaan oli Kabulin puutarha, jossa viljeltiin vihanneksia ja hedelmiä ja jossa kaupunkilaiset retkeilivät. Seudulla on kuitenkin vettä, ja maaperä on hedelmällinen. YK:n pakolaisjärjestö UNHCR asutti alueelle noin 14&nbsp;000 perhettä ja rakensi vedenottopaikkoja.

## Lähteet
Giussano-luokka

**Giussano-luokka** oli Italian laivaston neljän 1928–1932 valmistetun kevyen risteilijän muodostama alusluokka toisessa maailmansodassa. Luokka muodosti ensimmäisen alaluokan niin sanotuista *Condottieri*-luokista, joihin kuuluvat alukset nimettiin keskiaikaisten ja renessanssin italialaisten sotapäällikköjen, kondottieerien mukaan.

## Taustaa
Ranska hankki vuosina 1923–1926 Chacal-luokan 2&nbsp;100 tonnin hävittäjiä (), joiden pääaseina oli viisi 130 mm tykkiä. Tämä pakotti Italian kuninkaallisen laivaston aloittamaan vastaavien alusten hankinnan. Toimenpiteinä olivat suurten Navigatori-luokan hävittäjien sekä suurehkon tiedusteluristeilijäluokan hankinta. Risteilijäluokassa asetettiin pääpaino nopeudelle ja raskaalle aseistukselle, jolloin alusten suoja jäi heikoksi.

## Suunnittelu
Alusten runko oli sekoitus erilaisia valmistustekniikoita. Rungot olivat rakenteellisesti suhteellisen heikkoja ja niissä oli hävittäjätyyppinen, lähes kolmanneksen aluksesta kattanut korotettu etukansi.

## Alukset

## Lähteet

*
*

### Viitteet